DOC nu contenește să facă istorie, atât prin creația muzicală, cât și prin aparițiile pe care le bifează. De departe, viralul anului, până acum, a fost dat de replica «trebuie să vândă cineva și droguri, Vladone», cuvinte rostite de artist într-un podcast. Internauții de pe TikTok au trecut imediat la treabă și au făcut mii de reinterpretări ale sunetului celebru. În exclusivitate pentru CANCAN.RO, DOC și soția au dezvăluit cum i-a impactat viralitatea neașteptată.
Dar amuzamentul oferit de cei doi nu se oprește aici. Replicile pe care soții și le lansează sunt de-a dreptul savuroase, la fel ca viața lor ce pare o adevărată comedie.
CANCAN.RO: Cum comentezi apariția la cămașă a lui DOC, care de obicei se îmbracă în tricou?! Tu l-ai ferchezuit?
Anca Munteanu: Nu, el singur a venit ieri și a zis «mi-am cumpărat o cămașă pentru evenimentul ăsta».
DOC: Da!
CANCAN.RO: Pare că ai mai purtat cămașă doar la nuntă?!
DOC: Cam da, ai dreptate.
Anca Munteanu: La nuntă a purtat cămașă și acasă i-am zis «să nu îți uiți pantalonii». A zis «nu-mi uit pantalonii, doar nu sunt nebun să-mi uit pantalonii», și-a uitat pantalonii. Am avut nunta în cămașă și în pantalonii scurți cu care a plecat de acasă.
DOC: Așa este! Permite-mi să continui și să completez ținuta – și-n niște Jordan 11 Concord, alb cu negru. Bine, ăia sunt de nuntă cum ar veni. Nu i-am mai luat de atunci.
CANCAN.RO: Să nu ne permitem gluma că-i păstrează pentru următoarea nuntă…
Anca Munteanu: Asta voiam și eu să zic!
DOC: Mi-ai luat gluma din gură.
CANCAN.RO: Nu există o oarecare problemă când DOC aruncă banii pe adidași?
Anca Munteanu: Ba da, e o problemă.
CANCAN.RO: I se reproșează asta?
Anca Munteanu: Îi cer bani câteodată, îmi spune că nu. Și eu îi spun de obicei «dă-mi și mie un adidas, un sfert de adidas», așa vorbim. Nu îi spun exact o sumă, îi zic «vreau și eu un sfert de adidas». La un moment dat, chiar mi-a zis «ia adidasul ăla de acolo și lasă-mă».
DOC: Sau ia perechea aia de Balenciaga, ultima, de ți-am cumpărat-o! Multă vrăjeală la femeile astea, te rog frumos. Când îmi iau eu, îi iau și ei, mănâncă turcesc!
CANCAN.RO: DOC, vocea ta a fost peste tot pe internet, cu replica «trebuie să vândă cineva și droguri, Vladone»…
DOC: Dacă mă întrebi pe mine, îl consider și-l validez din nou ca pe un adevăr. Fraza are 100% adevăr în ea, pentru că universul este clădit pe cauză-efect. Și nu ar exista forță polițienească fără fărădelegi.
CANCAN.RO: Dar nu a fost șocant să te auzi peste tot?
DOC: Ba da.
Anca Munteanu: A început să facă tiktok-uri de atunci.
DOC: Așa e, recunosc că am fost surprins, nu mă așteptam. Pentru că eu m-am dus la podcastul respectiv în verva mea și fără să gândesc foarte mult, cum fac de obicei, ca și la acest interviu și la faptul că m-am căsătorit cu ea. Am zis chestia aia și pe urmă mă trezesc cu ea pe net. Mi-a zis Tommy Marfă de la mine, de la Facem Records, «Doctore, ești viral pe TikTok cu trebuie să vândă cineva și droguri». Și atunci m-a lovit, «bă, s-ar putea, da».
CANCAN.RO: Sunt multe postări bune, oamenii chiar au dus-o departe…
DOC: Fără îndoială, apreciez creativitatea fructuoasă a poporului român. Și promit poporului român că voi mai livra…
Anca Munteanu: Pot să mă mai fac de c***t, știi?!
CANCAN.RO: Vom cenzura asta…
Anca Munteanu: Promit să mă mai fac de… turcesc!
DOC: Așa, mamă, așa!